<classify> Khamis Sharif -Zanzibar WAFANYAKAZIna wadau wa Shirika la Bima Zanzibar ZIC, wameaswa kuchukua hatua za kujikingana maambukizi mapya ya virusi vya Ukimwi na kutohadaika na uwapo wa takwimundogo ya watu wanaoishi na VVU visiwani Zanzibar. Kauli hiyoilitolewa na Mkurugenzi Mtendaji wa ZIC, Abullnassir Ahmed, wakati akifunguamafunzo ya kuangalia namna ya kujilinda na maambukzi ya VVU kwa wafanyakazi nawadau wa shirika hilo. Alisema kutokanana juhudi zilizofanywa na Serikali kupitia Tume ya Ukimwi Zanzibar ZAC, haliya maambukizi imeripotiwa kushuka hadi kufikia asilimia 0.4, na bado kuna watuwanaendelea kutochukua hatua. Ahmed alisemahali hiyo ilitokana na watu waliofika vituo maalumu kuchunguza afya zao na baadaya kugundulika kuamua kujitangaza. Nyinyiwadau endeleeni kuunga mkono juhudi za Serikali za kuzuia maambukizi mapya, tunasikiaidadi ya wagonjwa imepungua kwetu, tusibweteke, alisema. Akiwasilishamada ya hali ya Ukimwi katika mafunzo hayo, muwezeshaji kutoka ZAC, Sihaba Saadat, alisema hali yamaambukizi kuanzia mwaka 2007 hadi 2017 imeonyesha kushuka Zanzibar na kufikia0.70 kutoka asilimia 0.83 mwaka 2007. Alisemamwaka 2017, wananchi 159,771 Zanzibarwalichunguza afya zao, ambapo kwa Unguja waliochunguza walikuwa 130,466 na1,326 waligundulika kuishi na VVU sawa na asilimia 1.0, wakati kisiwani Pembawaliochunguza walikuwa 29,245 na kati ya hao 66 waligundulika na wameathirika sawana asilimia 0.6. Alisemakwa upande wa Unguja, wilaya inayoongoza ni Wilaya ya Kati, ambayo wananchiwake 10,779 walichunguzwa na 159 sawa na asilimia 1.5 waligundulika kuwa na VVU. Kwa upandewa Pemba, Wilaya ya Micheweni iligundulika na idadi ya wananchi 33, sawa naasilimia 0.7, iliyotokana na wananchi 5,009 waliochunguzwa, ikifuatiwa na Wilayaya Chakechake ambako waligundua wananchi 55, ingawa 9,920 ndio waliochunguzaafya zao, sawa na asilimia 0.6. Alisemamwaka 2007, walipofanya utafiti kwa wanaume wanaofanya mapenzi ya jinsi moja,ilikuwa ni asilimia 12.3, wakati mwaka 2012 ilishuka hadi kufikia asimilia 2.6. Akizungumziakuhusu kundi la wanawake wanaokodisha miili yao madada poa kwa mwaka 2007,hali ya maambukizi ilikuwa asilimia 10.8, wakati mwaka 2012 walipowachunguuzatena ilipanda na kufikia 19.3. Kwa kundila vijana wanaotumia dawa za kulevya kwa kujidunga sindano, hali ya maambukizi ilikuwakubwa mwaka 2007 kwa kufikia asilimia 16, ambapo mwaka 2012 iliripotiwakupungua hadi kufikia asilimia 11.3. Baadhi yawashiriki wa mafunzo hayo, walisema ufahamu upo wa mambo yanayohusiana na VVU,ingawa ni vyema juhudi zikaendelezwa kufanywa. AishaAbdalla Rashid kutoka Idara ya Mazingira, alisema wapo wanaopata VVU kwakubakwa, hivyo ni vyema mahakama na wasimamizi wengine kutoa adhabu kali kwawabakaji.  <topic>: afya 